
ΤΕΥΧΟΣ ΔΕΥΤΕΡΟ 


Αρ. Φύλλου 1497 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Εσωτερικού Συστήματος Διασφάλι¬ 
σης Ποιότητας (ΕΣΔΠ) και Μονάδας Διασφάλισης 
Ποιότητας (ΜΟΔΙΠ) του Πανεπιστημίου Πειραιώς: 
Δομή, λειτουργία και αρμοδιότητες. 

2 Ανάθεση αρμοδιοτήτων της Συγκλήτου του Πανε¬ 
πιστημίου Πειραιώς στο Πρυτανικό Συμβούλιο. 

3 Ρύθμιση θεμάτων Κοσμητειών Ιονίου Πανεπιστη¬ 
μίου, σύμφωνα με το άρθρο 18 του ν. 4485/2017 
(ΦΕΚ 114/τ.Α704-08-2017),όπως ισχύει. 

4 Ίδρυση Μονάδας «Υποστηρικτικής και Παρηγο- 
ρικής Αγωγής στην Ογκολογία» στην Ογκολογική 
Κλινική του Παθολογικού Τομέα του Τμήματος 
Ιατρικής της Σχολής Επιστημών Υγείας του Πανε¬ 
πιστημίου Ιωαννίνων και καθορισμός του εσωτε¬ 
ρικού της κανονισμού. 

ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην 14236π.έ/8-1-2018) 
απόφαση του Πρύτανη του Αριστοτέλειου Πανε¬ 
πιστημίου Θεσσαλονίκης. 


ΑΠΟΦΑΣΕΙΣ 

Αριθμ. 20182110 (1) 

Έγκριση του Εσωτερικού Συστήματος Διασφάλι¬ 
σης Ποιότητας (ΕΣΔΠ) και Μονάδας Διασφάλισης 
Ποιότητας (ΜΟΔΙΠ) του Πανεπιστημίου Πειραι¬ 
ώς: Δομή, λειτουργία και αρμοδιότητες. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(αριθμ. συνεδρίας 9/28-03-2018) 

Έχοντας υπόψη: 

Ι.Τις διατάξεις των άρθρων 14, 28, 29, 64, 66, 71, 72 
και 80, παρ. 22 (α) και (γ) του ν. 4009/2011 «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανωτάτων εκπαιδευτικών ιδρυμάτων», 
(ΦΕΚ 195/6-9-2011 τ.Α'), όπως έχουν τροποποιηθεί και 
ισχύουν. 


2. Τις διατάξεις των άρθρων 7,8,13 παρ. 2εδαφ. ιβ' και 
83 παρ.5 του ν. 4485/2017, «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα και 
άλλες διατάξεις», (ΦΕΚ 114/4.8.2017 τ.Α'). 

3. Το μεαριθ. ΦΕΚ617/τ.ΥΟΔΔ/23-11-2017 στο οποίο 
δημοσιεύτηκε η υπ'αριθ. 201656/Ζ1/21-11-2017 (ΑΔΑ: 
72Ε34653ΠΣ-ΒΤΨ) διαπιστωτική πράξη του Υπουργού 
Παιδείας, Έρευνας και Θρησκευμάτων περί εκλογής Πρύ¬ 
τανη και τριών (3) Αντιπρυτάνεων του Πανεπιστημίου 
Πειραιώς με θητεία τεσσάρων (4) ετών, από 1-12-2017 
έως 30-11-2021. 

4. Το με αριθ. ΦΕΚ4550/τ.Β'/21 -12-2017 στο οποίο δη¬ 
μοσιεύτηκε η με αριθ. 20176990/11 -12-2017 απόφαση 
Συγκλήτου (ΑΔΑ: 7ΔΦΟ469Β7Τ-0ΚΔ) περί καθορισμού 
του τομέα ευθύνης και των επιμέρους αρμοδιοτήτων 
των (3) Αντιπρυτάνεων και της σειράς αναπλήρωσης 
Πρύτανη. 

5. Την απόφαση της Συγκλήτου της 1 ης Φεβρουάριου 
2018 του Πανεπιστημίου Πειραιώς με θέμα: «Συγκρότη¬ 
ση Μονάδας Διασφάλισης Ποιότητας (ΜΟ.ΔΙ.Π.), Πανεπι¬ 
στημίου Πειραιώς» (ΑΔΑ: 6Γ8Λ469Β7Τ-ΙΝ4), και την ορθή 
επανάληψη της (ΑΔΑ: 62ΓΕ469Β7Τ-810). 

6. Την απόφαση της 1 ης συνεδρίασης της Μονάδας 
Διασφάλισης Ποιότητας (ΜΟΔΙΠ) του Πανεπιστημίου 
Πειραιώς, της 8ης Μαρτίου 2018. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Πανεπιστημίου Πειραιώς, αποφα¬ 
σίζουμε: 

Εγκρίνουμε το Εσωτερικό Σύστημα Διασφάλισης Ποι¬ 
ότητας (ΕΣΔΠ) και τη Μονάδα Διασφάλισης Ποιότητας 
(ΜΟΔΙΠ) του Πανεπιστημίου Πειραιώς: Δομή, λειτουργία 
και αρμοδιότητες, ως ακολούθως: 

Άρθρο 1 

Σκοπός και πεδίο εφαρμογής του Εσωτερικού 

Συστήματος Διασφάλισης Ποιότητας (ΕΣΔΠ) 

1. Σκοπός του Εσωτερικού Συστήματος Διασφάλισης 
Ποιότητας (ΕΣΔΠ), είναι η επίτευξη υψηλής ποιότητας 
της λειτουργίας του ιδρύματος και η συνεχής βελτίωση 
του εκπαιδευτικού και ερευνητικού του έργου, καθώς και 
η αποτελεσματική λειτουργία και απόδοση των υπηρεσι¬ 
ών του, σύμφωνα με τις διεθνείς πρακτικές, ιδίως εκείνες 
του Ευρωπαϊκού Χώρου Ανώτατης Εκπαίδευσης, και τις 
αρχές και κατευθύνσεις της ΑΔΙΠ. 

2. Το πεδίο εφαρμογής του Εσωτερικού Συστήματος 
Διασφάλισης Ποιότητας (ΕΣΔΠ) είναι η διασφάλιση 
ποιότητας στις ακαδημαϊκές μονάδες, στις διοικητικές 
υπηρεσίες και στο ανθρώπινο δυναμικό του ιδρύματος. 
Ειδικότερα, σε αυτό περιλαμβάνεται η ακαδημαϊκή πι¬ 
στοποίηση των Προγραμμάτων Σπουδών του ιδρύματος 
και η πιστοποίηση του Εσωτερικού Συστήματος Διασφά¬ 
λισης Ποιότητας (ΕΣΔΠ). 

Άρθρο 2 

Δομή του Εσωτερικού Συστήματος Διασφάλισης 

Ποιότητας (ΕΣΔΠ) 

1. Η δομή του Εσωτερικού Συστήματος Διασφάλισης 
Ποιότητας (ΕΣΔΠ) περιλαμβάνει διεργασίες, διαδικασίες 
και οδηγίες εργασίας οι οποίες συνδέονται και αλληλοε- 
πιδρούν μεταξύ τους ώστε να παράγονται τα επιμέρους 
και τα συνολικά αποτελέσματα της λειτουργίας του συ¬ 
στήματος. Η δομή του Εσωτερικού Συστήματος Διασφά¬ 
λισης Ποιότητας (ΕΣΔΠ) αποτυπώνεται αναλυτικά στο 
εγχειρίδιο ποιότητας. 

2. Οι διεργασίες είναι οι οργανικές ενότητες του συ¬ 
στήματος οι οποίες περιγράφονται στο Εσωτερικό Σύ¬ 
στημα Διασφάλισης Ποιότητας (ΕΣΔΠ)προσλαμβάνουν 
τα οικεία εισερχόμενα ποσοτικά και ποιοτικά δεδομένα 
του ιδρύματος και αποδίδουν αντίστοιχα ή σχετικά με 
τη διεργασία αποτελέσματα. 

3. Η διαδικασία είναι ο τρόπος με τον οποίο υλοποιείται 
η διεργασία. Η διαδικασία έχει έναρξη, τέλος και στάδια. 

4. Η οδηγία εργασίας είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίηση της. 

5. Η τεκμηρίωση κάθε διεργασίας υλοποιείται από 
τα αναγκαία έγγραφα και αρχεία σε ηλεκτρονική ή/και 
έντυπη μορφή. 

6. Μέσα αξιολόγησης της διεργασίας. Τα αποτελέ¬ 
σματα της διεργασίας μπορούν να αξιολογούνται με τη 
χρήση δεικτών οι οποίοι προσδιορίζονται στο πλαίσιο 
του εγχειριδίου ποιότητας του Εσωτερικού Συστήμα¬ 
τος Διασφάλισης Ποιότητας (ΕΣΔΠ) του ιδρύματος (Κθγ 
ΡθίΤοπτίΒηςθ Ιπάίς3ΐ0Γ5 ΚΡΙ'5 - Δείκτες Επιδόσεων). 

Άρθρο 3 

Εγχειρίδιο Ποιότητας 

Το εγχειρίδιο ποιότητας, το οποίο συντάσσεται, αναθε¬ 
ωρείται απάτην ΜΟΔΙΠ και εγκρίνεται από τη Σύγκλητο 
του ιδρύματος, όποτε αυτό κρίνεται αναγκαίο, περιλαμ¬ 
βάνει όλες τις διεργασίες και επιμέρους διαδικασίες του 
Εσωτερικού Συστήματος Διασφάλισης Ποιότητας (ΕΣΔΠ) 
του Πανεπιστημίου Πειραιώς. Ενδεικτικά, αναφέρονται 
οι ακόλουθες: 

1. Πολιτική του ιδρύματος και θέσπιση στόχων για τη 
διασφάλιση της ποιότητας. 

2. Διάθεση και διαχείριση αναγκαίων πόρων. 

3. Εσωτερική αξιολόγηση του συνόλου του ακαδημα¬ 
ϊκού και διοικητικού έργου. 

4. Συλλογή και ανάλυση δεδομένων ποιότητας. 

5. Δημοσιοποίηση των σχετικών πληροφοριών και 
αποτελεσμάτων. 

6. Εξωτερική αξιολόγηση: συντονισμός της πιστοποίη- 
σης/επαναπιστοποίησηςτων προγραμμάτων σπουδών, 


καθώς και του Εσωτερικού Συστήματος Διασφάλισης 
Ποιότητας (ΕΣΔΠ). 

Άρθρο 4 

Συγκρότηση και αρμοδιότητες της Μονάδας 

Διασφάλισης Ποιότητας (ΜΟΔΙΠ) 

1. Συγκρότηση της Μονάδας Διασφάλισης Ποιότητας 
(ΜΟΔΙΠ): 

Η Μονάδα Διασφάλισης Ποιότητας αποτελείτο κεντρι¬ 
κό συντονιστικό όργανο όλων των διαδικασιών διασφά¬ 
λισης ποιότητας και αξιολόγησης του ιδρύματος, βάσει 
του άρθρου 14 του ν. 4009/2011. 

Η ΜΟΔΙΠ του Πανεπιστημίου Πειραιώς συγκροτείται 
με απόφαση της Συγκλήτου σύμφωνα με τις διατάξεις 
των άρθρων 14 του ν. 4009/2011 και 83 παρ. 5 του 
ν. 4485/2017 όπως αυτές ισχύουν και αποτελείται από: 

α) τον Αντιπρύτανη Διοικητικών Υποθέσεων, Ακαδη¬ 
μαϊκών Υποθέσεων και Φοιτητικής Μέριμνας ως πρό¬ 
εδρο, 

β) πέντε (5) Καθηγητές, 

γ) έναν εκπρόσωπο κάθε κατηγορίας προσωπικού που 
προβλέπεται στα άρθρα 28 και 29 του ν.4009/2011, όπως 
τροποποιήθηκαν και ισχύουν με δικαίωμα ψήφου, όταν 
συζητούνται θέματα της αντίστοιχης κατηγορίας προ¬ 
σωπικού, 

δ) έναν εκπρόσωπο των προπτυχιακών φοιτητών και 
έναν εκπρόσωπο των μεταπτυχιακών φοιτητών και υπο¬ 
ψήφιων διδακτόρων, εφόσον υπάρχουν, ως μέλη, όπως 
ειδικότερα καθορίζεται στον Οργανισμό. 

2. Η θητεία των μελών της ΜΟΔΙΠ είναι τετραετής. 
Οι εκπρόσωποι των προπτυχιακών φοιτητών και των 
μεταπτυχιακών φοιτητών ορίζονται για ετήσια θητεία. 

3. Οι αρμοδιότητες της Μονάδας Διασφάλισης Ποι¬ 
ότητας του Πανεπιστημίου Πειραιώς, όπως αυτές ανα- 
φέρονται στο άρθρο 14 παρ. 2 του ν. 4009/2011, είναι 
οι ακόλουθες: 

α. Η ανάπτυξη συγκεκριμένης πολιτικής, στρατηγικής 
και των απαραίτητων διαδικασιών για τη συνεχή βελτί¬ 
ωση της ποιότητας του έργου και των υπηρεσιών του 
ιδρύματος, που αποτελείτο εσωτερικό σύστημα διασφά¬ 
λισης της ποιότητας του ιδρύματος. 

β. Η οργάνωση, λειτουργία και συνεχής βελτίωση του 
εσωτερικού συστήματος διασφάλισης της ποιότητας του 
ιδρύματος. 

γ. Ο συντονισμός και η υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
υπηρεσιών του ιδρύματος. 

δ. Η υποστήριξη των διαδικασιών εξωτερικής αξιολό¬ 
γησης και πιστοποίησης των προγραμμάτων σπουδών 
και του εσωτερικού συστήματος διασφάλισης της ποι¬ 
ότητας του ιδρύματος, στο πλαίσιο των αρχών, κατευ¬ 
θύνσεων και οδηγιών της ΑΔΙΠ. 

4. Εκτός από τις ως άνω αναφερόμενες κύριες αρμο¬ 
διότητες, η ΜΟΔΙΠ δύναται να υλοποιεί τα ακόλουθα: 

1. Τη συστηματική αναθεώρηση/επικαιροποίηση 
του Εσωτερικού Συστήματος Διασφάλισης Ποιότητας 
(ΕΣΔΠ), καθώς και, αντιστοίχως, του Εγχειριδίου Ποιό¬ 
τητας του ιδρύματος. 

2. Την εποπτεία της εφαρμογής του Εσωτερικού Συ¬ 
στήματος Διασφάλισης Ποιότητας (ΕΣΔΠ), την εποπτεία 

της έγκαιρης συμπλήρωσης και πληρότητας της τεκμηρί¬ 
ωσης του, καθώς και τον περιοδικό έλεγχο της λειτουρ¬ 
γίας του στα πεδία εφαρμογής του. 

3. Τη σύνταξη και υποβολή στα αρμόδια όργανα 
της Διοίκησης της έκθεσης εσωτερικής αξιολόγησης 
του Εσωτερικού Συστήματος Διασφάλισης Ποιότητας 
(ΕΣΔΠ), με σκοπό τον εντοπισμό ενδεχόμενων αποκλί¬ 
σεων και συστάσεων προς βελτίωση. 

4. Τη συνεργασία και επικοινωνία με την ΑΔΙΠ, καθώς 
και με τα υπόλοιπα μέρη τα οποία εμπλέκονται στην 
εφαρμογή και υλοποίηση του Εσωτερικού Συστήματος 
Διασφάλισης Ποιότητας (ΕΣΔΠ) του ιδρύματος. 

5. Την ανάπτυξη πληροφοριακού συστήματος διαχεί¬ 
ρισης των δεδομένων της αξιολόγησης, σε συνεργασία 
με την ΑΔΙΠ. 

6. Τη συλλογή, παρακολούθηση και ανάλυση δεδομέ¬ 
νων ποιότητας, όπου αυτό κρίνεται σκόπιμο, τόσο από 
το Ολοκληρωμένο Πληροφοριακό Εθνικό Σύστημα Ποι¬ 
ότητας (ΟΠΕΣΠ) της ΑΔΙΠ όσο και από τα συστήματα 
διαχείρισης και συλλογής δεδομένων του ιδρύματος, 
σχετικά με τα προγράμματα σπουδών, το διδακτικό και 
ερευνητικό έργο και τη διοικητική λειτουργία του ιδρύ¬ 
ματος. 

7. Τη μέριμνα για τη διασύνδεση-διαλειτουργικότητα 
του πληροφοριακού συστήματος της ΑΔΙΠ με τα υφιστά¬ 
μενα πληροφοριακά συστήματα του ιδρύματος, όπου 
αυτό κρίνεται σκόπιμο. 

8. Την τήρηση διαδικασιών ελέγχου των κριτηρίων 
σχετικά με τον σχεδίασμά και την αναθεώρηση των 
προγραμμάτων σπουδών, με σκοπό τη διασφάλιση και 
τη συνεχή βελτίωση της ποιότητάς τους. 

9. Την αξιολόγηση της ποιότητας των προγραμμάτων 
σπουδών και των λοιπών παρεχόμενων δοικητικών δο¬ 
μών και εκπαιδευτικών υπηρεσιών, όπως της Δομής Απα¬ 
σχόλησης και Σταδιοδρομίας (ΔΑΣΤΑ) και του Κέντρου 
Επιμόρφωσης και Διά Βίου Μάθησης (Κ.Ε.ΔΙ.ΒΙ.Μ.). 

10. Την ποσοτική και ποιοτική ανάλυση των αποτελε¬ 
σμάτων της αξιολόγησης και των δεδομένων ποιότητας, 
ως σημαντικών εργαλείων για τη λήψη αποφάσεων σε 
κάθε επίπεδο λειτουργίας του ιδρύματος. 

11. Την εξέταση των αποτελεσμάτων της εσωτερικής 
αξιολόγησης των προγραμμάτων σπουδών, την έκδοση 
συστάσεων σχετικά με ενδεχόμενα σφάλματα, παραλεί¬ 
ψεις και άλλες ενδεικνυόμενες ενέργειες, καθώς και τη 
διαβίβασή τους στην αντίστοιχη Ακαδημαϊκή Μονάδα 
του ιδρύματος. 

12. Τη διαβίβαση των τελικών εκθέσεων εξωτερικής 
αξιολόγησης πιστοποίησης/ επαναπιστοποίησης των 
προγραμμάτων σπουδών στις ακαδημαϊκές μονάδες. 

13. Την αποδελτίωση των πάσης φύσεως εκθέσεων για 
την επισήμανση των αδυναμιών με σκοπό την διαμόρ¬ 
φωση προτάσεων προς τα αρμόδια όργανα σχετικά με 
την ενίσχυση περιοχών οι οποίες χρήζουν βελτίωσης. 

14. Τη συστηματική παρακολούθηση και δημοσιοποί¬ 
ηση στον ιστότοπο του ιδρύματος των σχετικών με την 
αξιολόγηση των διαδικασιών και των αποτελεσμάτων 
τους. 

15. Τη συστηματική παρακολούθηση της επικαιρο- 
ποίησης των ιστοσελίδων των Τμημάτων, των Σχολών, 


της ΜΟΔΙΠ και του ιδρύματος, με σκοπό την έγκυρη και 
επαρκή παροχή και διάχυση δημόσιας πληροφόρησης 
αναφορικά με τις εκπαιδευτικές δραστηριότητες, τη λει¬ 
τουργία των προγραμμάτων σπουδών και τη γενικότερη 
δραστηριότητα του ιδρύματος. 

16. Τη διεξαγωγή ερευνών/μελετών αναφορικά με την 
ποιότητα του διδακτικού, του ερευνητικού και του διοι¬ 
κητικού έργου του ιδρύματος. 

17. Τον εντοπισμό και την προβολή βέλτιστων πρακτι¬ 
κών του ιδρύματος στους τομείς της δραστηριότητάς 
του. 

1 δ.Την ενημέρωση της διοίκησης του ιδρύματος σχετι¬ 
κά με διεθνείς τάσεις και καλές πρακτικές αναφορικά με 
τη διασφάλιση ποιότητας στην τριτοβάθμια εκπαίδευση. 

19. Τη μέριμνα για συλλογή, επεξεργασία, ανάλυση και 
παροχή δεδομένων του Πανεπιστημίου Πειραιώς στις 
διεθνείς λίστες κατάταξης των Ιδρυμάτων Ανώτατης 
Εκπαίδευσης, καθώς και τη σύνταξη προτάσεων-ειση- 
γήσεων επί του θέματος. 

20. Τη συγκρότηση συμβουλευτικών επιτροπών για 
την υποβοήθηση των αναγκών της ΜΟΔΙΠ. 

21 .Την οργάνωση και διεξαγωγή ενημερωτικών συνα¬ 
ντήσεων, ημερίδων, συνεδρίων και λοιπών εκδηλώσεων 
για θέματα που άπτονται των αρμοδιοτήτων της ΜΟΔΙΠ. 

22. Την τήρηση φυσικού και ηλεκτρονικού αρχείου. 

Καθώς και τις λοιπές αρμοδιότητες, όπως αυτές προ- 
βλέπονται από την νομοθεσία, τον οργανισμό, τον εσω¬ 
τερικό κανονισμό του ιδρύματος ή ανατίθενται από τα 
αρμόδια όργανα της διοίκησης του ιδρύματος, στη 
ΜΟΔΙΠ. 

Άρθρο 5 

Λειτουργία και πόροι της Μονάδας Διασφάλισης 

Ποιότητας (ΜΟΔΙΠ)-Γραφείο ΜΟΔΙΠ 

1. Η Μονάδα Διασφάλισης Ποιότητας (ΜΟΔΙΠ) του Πα¬ 
νεπιστημίου Πειραιώς συνεδριάζει, μετά από πρόσκληση 
του Προέδρου της, τουλάχιστον μια φορά ανά τρίμηνο 
κατά την διάρκεια του ακαδημαϊκού έτους, καθώς και 
εκτάκτως, όταν κρίνεται σκόπιμο. Οι συνεδριάσεις της 
ΜΟΔΙΠ διέπονται από τις διατάξεις σχετικά με τη λει¬ 
τουργία των συλλογικών οργάνων, οι οποίες αναφέρο- 
νται στο ν. 2690/1999 όπως τροποποιήθηκε και ισχύει, 
όσο και από τον εσωτερικό κανονισμό του ιδρύματος. 

2. Η διοικητική υποστήριξη της Μονάδα Διασφάλισης 
Ποιότητας (ΜΟΔΙΠ) παρέχεται από το γραφείο της ΜΟ- 
ΔΙΠ, το οποίο υπάγεται απευθείας στον Πρόεδρο της 
ΜΟΔΙΠ του ιδρύματος. Το γραφείο της ΜΟΔΙΠ στελε¬ 
χώνεται από διοικητικούς υπαλλήλους ή εξωτερικούς 
συνεργάτες, τα προσόντα των οποίων προβλέπονται 
στον Οργανισμό του ιδρύματος και καθορίζονται από 
τα αρμόδια όργανα της διοίκησης. Στις αρμοδιότητες 
του γραφείου της ΜΟΔΙΠ εντάσσονται η διοικητική υπο¬ 
στήριξη της μονάδας, η μέριμνα για την εκτέλεση των 
αποφάσεων της, και η εν γένει συνδρομή της επί των 
ως άνω γενικών και ειδικότερων αναφερόμενων αρμο¬ 
διοτήτων της. 

3. Η χρηματοδότηση της Μονάδας Διασφάλισης 
Ποιότητας (ΜΟΔΙΠ) του Πανεπιστημίου Πειραιώς πα¬ 
ρέχεται μέσω ιδίων πόρων του ιδρύματος και εθνικών, 

ευρωπαϊκών ή διεθνών προγραμμάτων. Η διοίκηση 
του Πανεπιστημίου Πειραιώς μεριμνά για την παροχή 
των αναγκαίων υποδομών και πόρων προκειμένου να 
επιτυγχάνεται η εύρυθμη λειτουργία του Εσωτερικού 
Συστήματος Διασφάλισης Ποιότητας (ΕΣΔΠ) καθώς και 
η απρόσκοπτη εφαρμογή και υλοποίηση της Πολιτικής 
Διασφάλισης Ποιότητας του ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Απριλίου 2018 
Ο Πρύτανης 
ΑΓΓΕΛΟΣ ΚΟΤΙΟΣ 


Αριθμ. 20182104 (2) 

Ανάθεση αρμοδιοτήτων της Συγκλήτου του Πα¬ 
νεπιστημίου Πειραιώς στο Πρυτανικό Συμβούλιο. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(αριθμ. συνεδρίασης 9η/28-3-2018) 

Έχοντας υπόψη: 

1. Τις διατάξεις του άρθρου 9 του ν. 2690/1999 «Κώ¬ 
δικας Διοικητικής Διαδικασίας και άλλες Διατάξεις» περί 
Μεταβίβασης αρμοδιότητας των διοικητικών οργάνων- 
Εξουσιοδότηση των διοικητικών οργάνων προς υπογρα¬ 
φή (ΦΕΚ 45/τ.Α'/9-3-1999). 

2. Τις διατάξεις του άρθρου 5 παρ. 2 κδ) του ν. 3469/ 
2006 «Εθνικό Τυπογραφείο διατάξεις» (ΦΕΚ 131/τ.Α7 
28-6-2006). 

3. Τις διατάξεις του άρθρου 4 του ν. 3861/2010 (ΦΕΚ 
112/τ.Α'/13-7-2010) - Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
όπως τροποποιήθηκαν με τις διατάξεις του ν. 4210/2013, 
καθώς και την κατ' εξουσιοδότηση αυτού εκδοθείσα 
υπ'αριθμ. ΥΠΟΙΚ.Δ6.1127865/ΕΞ2010/30-9-2010 από¬ 
φαση και την αριθμ. πρωτ. ΥΑΠ/Φ.40/3404/2-6-2014 
(ΑΔΑ:ΒΙΥΚΧ-3ΦΔ) εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης όπως 
ισχύει. 

4. Τις διατάξεις του άρθρου 13 παρ. 2 περιπτώσεις λα 
και λστ και του άρθρου 14 παρ. 2 περ. θ, του ν. 4485/2017 
(ΦΕΚ 114/τ.Α 74-8-2017). 

5. Τις διατάξεις του άρθρου 15 παρ. 15 περ. γ του 
ν. 4485/2017 (ΦΕΚ 114/τ.Α74-8-2017). 

6. Το ΦΕΚ 617/τ.ΥΟΔΔ/23-11-2017 στο οποίο δημο¬ 
σιεύτηκε η αριθμ. 201656/Ζ1 /21-11-2017 διαπιστωτική 
πράξη του Υπουργού Παιδείας, Έρευνας και Θρησκευ¬ 
μάτων (ΑΔΑ: 72Ε34653ΠΣ-ΒΤΨ) περί εκλογής Πρύτανη 
και τριών (3) Αντιπρυτάνεων του Πανεπιστημίου Πει¬ 
ραιώς με θητεία τεσσάρων (4) ετών, από 1 -12-2017 έως 
30-11-2021, η οποία διορθώθηκε με το ΦΕΚ 670/ 
τ.ΥΟΔΔ/12-12-2017. 

7. Το ΦΕΚ 4550/τ.Β721 -12-2017 στο οποίο δημο- 
σιεύθηκε η αριθμ. 20176990/11-12-2017 απόφαση 


της Συγκλήτου του Πανεπιστημίου Πειραιώς (ΑΔΑ: 
7ΔΦΟ469Β7Τ-0ΚΔ) περί Καθορισμού του τομέα ευθύνης 
και των επιμέρους αρμοδιοτήτων των τριών (3) Αντι- 
πρυτάνεων του Πανεπιστημίου Πειραιώς και της σειράς 
αναπλήρωσης Πρύτανη. 

8. Τις αριθμ. πρωτ. 20176901/6-12-2017 (ΑΔΑ: 
Ω4Δ4469Β7Τ-0Χ6), αριθμ. πρωτ. 20181150/26-2-2018 
(ΑΔΑ: ΨΣΤ9469Β7Τ-Μ93) και αριθμ. πρωτ. 20181709/ 
19-3-2018 (ΑΔΑ: 6ΒΦ1469Β7Τ-ΤΟΥ) αποφάσεις του 
Πρύτανη περί συγκρότησης και ανασυγκρότησης της 
Συγκλήτου του Πανεπιστημίου Πειραιώς. 

9. Τις αριθμ. πρωτ. 20176956/11-12-2017 (ΑΔΑ: 
65ΡΑ469Β7Τ-ΨΞ2) και αριθμ. πρωτ. 20181232/1-3-2018 
(ΑΔΑ: Ω1ΒΖ469Β7Τ-Α53) αποφάσεις του Πρύτανη περί 
συγκρότησης και ανασυγκρότησης του Πρυτανικού Συμ¬ 
βουλίου του Πανεπιστημίου Πειραιώς. 

10. Τις επείγουσες υπηρεσιακές ανάγκες του Πανεπι¬ 
στημίου Πειραιώς που επιβάλλουν άμεση έγκριση και 
διεκπεραίωση θεμάτων για την απρόσκοπτη λειτουργία 
του. 

11. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Αναθέτουμε στο Πρυτανικό Συμβούλιο του Πανεπιστη- 
μίου Πειραιώς, τις κάτωθι αρμοδιότητες της Συγκλήτου, 
σύμφωνα με τις ανωτέρω σχετικές διατάξεις, ως εξής: 

1. Την έγκριση όλων των επιμέρους σταδίων όλων των 
δημοσίων συμβάσεων έργων, προμηθειών και παροχής 
υπηρεσιών εκτός από την έγκριση σκοπιμότητας διενέρ¬ 
γειας, την έγκριση τευχών διακήρυξης και την οριστική 
κατακύρωση των διαγωνισμών, που παραμένει στην 
αρμοδιότητα της Συγκλήτου. 

2. Την έγκριση των απευθείας αναθέσεων όλων των 
δημοσίων συμβάσεων έργων, προμηθειών και παροχής 
υπηρεσιών σύμφωνα με τις ισχύουσες διατάξεις. 

3. Την έγκριση μισθώσεων ακινήτων και διάθεσης πά¬ 
γιου εξοπλισμού ή ανακύκλωσης συσκευών. 

4. Την έγκριση αποφάσεων ενστάσεων, προδικαστι- 
κών προσφυγών και παρατάσεων προθεσμιών για δια¬ 
γωνισμούς δημοσίων έργων, προμηθειών και παροχής 
υπηρεσιών. 

5. Την έγκριση δαπανών πάσης φύσεως, σύμφωνα με 
τις ισχύουσες διατάξεις, είτε από τον τακτικό προϋπολο¬ 
γισμό, είτε από το Πρόγραμμα Δημοσίων Επενδύσεων 
έως του ποσού των 20.000,00 € (πλέον ΦΠΑ). 

6. Την έγκριση δαπανών πάγιου χαρακτήρα (ΔΕΗ, ΟΤΕ, 
ΕΥΔΑΠ, ΔΕΠΑ) και μισθωμάτων ακινήτων του Πανεπι¬ 
στημίου. 

7. Την έγκριση πολυετών υποχρεώσεων από το Υπουρ¬ 
γείο Παιδείας, σύμφωνα με τη παρ. 1 του άρθρου 67 του 
ν. 4270/2014. 

8. Την έγκριση της συμμετοχής εκπροσώπων του Πα¬ 
νεπιστημίου ως και την καταβολή σε αυτούς της νόμι¬ 
μης αποζημιώσεως σε Συνόδους Διεθνών ή Ευρωπαϊκών 
Οργανισμών, στις οποίες το Πανεπιστήμιο είναι μέλος, 
καθώς και την ανανέωση των σχετικών συνδρομών. 

9. Τη λήψη απόφασης σχετικής με την οργάνωση στο 
Πανεπιστήμιο εκδηλώσεων - συνεδρίων κατά τις εθνικές 
ή άλλες εορτές, καθώς και την οργάνωση σεμιναρίων 

που αποσκοπούν στην εκπλήρωση της ευρύτερης πο¬ 
λιτιστικής, κοινωνικής και αναπτυξιακής πολιτικής είτε 
αυτοτελώς είτε και σε συνεργασία με άλλους φορείς. 

10. Τη λήψη απόφασης για τη νομική εκπροσώπηση 
του Πανεπιστημίου Πειραιώς ενώπιον των διοικητικών 
και δικαστικών αρχών. 

11 .Τη λήψη απόφασης για την προσωρινή διακοπή της 
λειτουργίας ή του εκπαιδευτικού έργου του ιδρύματος 
για εκτάκτους λόγους, όπως ιδίως λόγους ασφαλείας 
και φυσικών καταστροφών, καθώς και για τη λειτουργία 
συλλογικών οργάνων κατά τη διάρκεια των διακοπών. 

12. Την έγκριση μέτρων που λαμβάνονται από τον 
Πρύτανη για την αντιμετώπιση επειγόντων ζητημάτων. 

13. Την έγκριση του ακαδημαϊκού ημερολόγιου συμπε¬ 
ριλαμβανομένων και των εξεταστικών περιόδων. 

14. Τη λήψη απόφασης για θέματα φοιτητικής μέρι¬ 
μνας. 

15. Τη λήψη μέτρων που διασφαλίζουν την πρόσβαση 
στους χώρους του ιδρύματος ατόμων με αναπηρία, κα¬ 
θώς και την προσβασιμότητα των φοιτητών με αναπη¬ 
ρία ή/και ειδικές εκπαιδευτικές ανάγκες στη διδασκαλία 
και τα προτεινόμενα συγγράμματα των τριών κύκλων 
σπουδών. 

Το Πρυτανικό Συμβούλιο θα κοινοποιεί τις αποφάσεις 
του στη Σύγκλητο. 

Η παρούσα απόφαση ισχύει από τη δημοσίευσή της 
και έως τη λήξη της θητείας των πρυτανικών αρχών, ήτοι 
μέχρι 30-11-2021. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Απριλίου 2018 
Ο Πρύτανης 
ΑΓΓΕΛΟΣ ΚΟΤΙΟΣ 


Αριθμ. 1118 _ (3) 

Ρύθμιση θεμάτων Κοσμητειών Ιονίου Πανεπιστη¬ 
μίου, σύμφωνα με το άρθρο 18 του ν. 4485/2017 
(ΦΕΚ 114/τ.Α'/04-08-2017), όπως ισχύει. 

Ο ΠΡΥΤΑΝΗΣΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1) Τις διατάξεις του ν. 4009/2011 όπως ισχύει σήμερα, 

2) τις διατάξεις της παρ. 2 του άρθρου 18 του ν. 4485/ 
2017( ΦΕΚ 114/τ.Α704-08-2017),όπως συμπληρώθηκε 
με τις διατάξεις της παρ. 6α του άρθρου 19 του ν. 4521/ 
2018 (ΦΕΚ 38/τ.Α'/02-03-2018), 

3) τις διατάξεις του π.δ. 83/1984 (ΦΕΚ Α'31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει, 

4) το π.δ. 79/27-5-2013 (Ιδρυση Σχολών, κατάργηση 
Τμήματος, μετονομασίαΤμήματος, συγχώνευση ειδικεύ¬ 
σεων στο Ιόνιο Πανεπιστήμιο) ΦΕΚ 119/28-5-2013 τ.Α', 

5) την με αριθ. πρωτ. Ι.Π.: 3075/04-12-2015 διαπι- 
στωτική πράξη του Υπουργού και της Αναπληρώτριας 
Υπουργού Παιδείας, Έρευνας και Θρησκευμάτων, περί 


διορισμού του Καθηγητή του Τμήματος Πληροφορικής 
της Σχολής Επιστήμης της Πληροφορίας και Πληρο¬ 
φορικής του Ιονίου Πανεπιστημίου, Βασιλείου Χρυσι- 
κόπουλου του Κωνσταντίνου, ως Πρύτανη του Ιονίου 
Πανεπιστημίου, 

6) το ΦΕΚ 819/16-11-2015 τ. ΥΟΔΔ στο οποίο δη- 
μοσιεύθηκε ο διορισμός του Καθηγητή του Τμήματος 
Πληροφορικής της Σχολής Επιστήμης της Πληροφορίας 
και Πληροφορικής του Ιονίου Πανεπιστημίου Βασιλείου 
Χρυσικόπουλου ως Πρύτανη του Ιονίου Πανεπιστημίου, 

7) το ΦΕΚ 678/14-12-2017 τ. ΥΟΔΔ στο οποίο δημοσι- 
εύθηκε η από 29-11-2017 απόφαση της Συγκλήτου/5η 
συνεδρίαση, που αφορά στη διόρθωση της υπ' αριθ.: 
2780/09-11-2015 απόφασης του Συμβουλίου του Ιονί- 
ου Πανεπιστημίου σχετικά με τη λήξη της θητείας του 
Πρύτανη:«... με πλήρη τετραετή θητεία, αρχομένης από 
την έκδοση της διαπιστωτικής πράξης του Υπουργού 
Παιδείας, Έρευνας και Θρησκευμάτων», 8) το γεγονός ότι 
από την απόφαση του Πρύτανη δεν προκαλείται δαπάνη 
σε βάρος του κρατικού προϋπολογισμού ή του προϋπο¬ 
λογισμού του Πανεπιστημίου, αποφασίζει: 

Οτι σε όλες τις Σχολές του Ιονίου Πανεπιστημίου, που 
αποτελούνται από δύο τμήματα, η Κοσμητεία, σύμφωνα 
με το παραπάνω νομικό πλαίσιο αποτελείται από τον 
Κοσμήτορα, τους Προέδρους των τμημάτων, από δύο 
εκπροσώπους των φοιτητών, έναν από την κατηγορία 
των προπτυχιακών και έναν συνολικά από τις κατηγο¬ 
ρίες των μεταπτυχιακών φοιτητών και των υποψηφίων 
διδακτόρων, όπου υπάρχουν, από τρεις εκπροσώπους, 
έναν ανά κατηγορία από τα μέλη ΕΕΠ, ΕΔΙΠ, ΕΤΕΠ της 
σχολής και από τρία εκλεγμένα από τη Συνέλευση του 
τμήματος μέλη ΔΕΠ, με θητεία έως 30-11 -2020, τα οποία 
εκλέγονται μετά από σχετική προκήρυξη εκλογών από 
τον Κοσμήτορα της σχολής. 

Η προκήρυξη εκδίδεται τουλάχιστον 15 ημέρες πριν 
από την καθορισμένη ημέρα των εκλογών. Οι υποψη¬ 
φιότητες υποβάλλονται εντός πενθήμερης προθεσμί¬ 
ας από την προκήρυξη των εκλογών, οι δε υποψήφιοι 
ανακηρύσσονται με απόφαση του Κοσμήτορα, η οποία 
εκδίδεται την επόμενη εργάσιμη ημέρα από την λήξη της 
προθεσμίας υποβολής των υποψηφιοτήτων. 

Κατά την εκλογική συνεδρίαση της συνέλευσης του 
κάθε τμήματος, οι υποψήφιοι τοποθετούνται με συντο¬ 
μία επί των ζητημάτων της σχολής. Οι εκλογές διεξά¬ 
γονται από τριμελή εφορευτική επιτροπή, στην οποία 
συμμετέχουν καθηγητές ή λέκτορες που προτείνονται 
από τον Πρόεδρο του τμήματος και εκλέγονται με φα¬ 
νερή ψηφοφορία από τη συνέλευση τμήματος. 

Η ψηφοφορία για την ανάδειξη των τριών μελών 
ΔΕΠ είναι μυστική. Εκλέγονται από κάθε Τμήμα οι τρεις 
υποψήφιοι που θα συγκεντρώσουν τις περισσότερες 
ψήφους. 

Διαπιστωτική πράξη για τους εκλεγέντες εκδίδει αμελ¬ 
λητί ο Κοσμήτορας της σχολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 28 Μαρτίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 497/02.05.2018 


Αριθμ. 12819 _ (4) 

Ίδρυση μονάδας «Υποστηρικτικής και Παρηγο- 
ρικής Αγωγής στην Ογκολογία» στην Ογκολογι- 
κή Κλινική του Παθολογικού Τομέα του Τμήμα¬ 
τος Ιατρικής της Σχολής Επιστημών Υγείας του 
Πανεπιστημίου Ιωαννίνων και καθορισμός του 
εσωτερικού της κανονισμού. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 7 παρ. 5 του ν. 1268/1982 
«Δομή και λειτουργία των Ανωτάτων Εκπαιδευτικών 
Ιδρυμάτων» (Α' 87), όπως η τελευταία αυτή διάταξη 
τροποποιήθηκε με το άρθρο 48 παρ. 2 του ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173), του ν. 4009/2011 και ειδικότερα του 
άρθρου 80 παραγρ. 22(α) «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
Ανώτατων Εκπαιδευτικών Ιδρυμάτων» και της παρ. 24 
του άρθρου 80 του ν. 4009/2011 όπως προστέθηκε με 
το άρθρο 96 του ν. 4310/2014 και αντικαταστάθηκε με 
το άρθρο 60 του ν. 4386/2016 καθώς και του άρθρου 28 
του ν. 4485/2017 (ΦΕΚ 114 Α74-8-2017). 

2. Τις διατάξεις του άρθρου 4 παρ. 1 εδ. Γ και του άρ¬ 
θρου 28 παρ. 22 του ν. 2083/1992 «Εκσυγχρονισμός της 
Ανώτατης Εκπαίδευσης» (Α' 159). 

3. Τις διατάξεις του άρθρου 22 παρ. 3 του ν. 2362/1995, 
«Περί Δημοσίου Λογιστικού, ελέγχου δαπανών του Κρά¬ 
τους και άλλες διατάξεις» (Α' 247). 

4. Τις διατάξειςτου άρθρου 15, παρ.15 του ν.4485/2017. 

5. Την κοινή υπουργική απόφαση αριθμ. Α3β/οι. 12799 
(ΦΕΚτ.Β' 685/12-9-1989)Ιδρυση κλινικών, εργαστηρίων 
και ειδικών μονάδων στοΤμήμα Ιατρικήςτου Πανεπιστη¬ 
μίου Ιωαννίνων και εγκατάσταση και λειτουργία αυτών 
στο Περιφερειακό Πανεπιστημιακό Γενικό Νοσοκομείο 
Ιωαννίνων). 

6. Τις διατάξεις του π.δ. 262/1998 (Ίδρυση και καθορι¬ 
σμός του εσωτερικού κανονισμού κλινικών και εργαστη¬ 
ρίων της Ιατρικής Σχολής του Πανεπιστημίου Ιωαννίνων). 

7. Τη γνώμη της συνέλευσηςτου ΠαθολογικούΤομέα 
του Τμήματος Ιατρικήςτου Πανεπιστημίου Ιωαννίνων 
(συνεδρίαση αριθμ. 57/18-10-2017). 

8. Τη γνώμη της συνέλευσης του Τμήματος Ιατρικής 
του Πανεπιστημίου Ιωαννίνων (συνεδρίαση αριθμ. 
823α/14-12-2017). 

9. Την απόφαση που έλαβε η Σύγκλητος του Πανεπι¬ 
στημίου Ιωαννίνων στη Συνεδρία της αριθμ. 1045/4/ 
22-03-2017. 

10. Ότι δεν έχει εκδοθεί μέχρι σήμερα ο Οργανισμός 
του Πανεπιστημίου Ιωαννίνων. 

11. Ότι η νέα μονάδα που ιδρύεται με την παρούσα 
πρυτανική πράξη θα λειτουργεί αποκλειστικά με ιδίους 
πόρους και δεν θα βαρύνει τον τακτικό προϋπολογισμό 
ή την κρατική επιχορήγηση του ιδρύματος, αποφασίζει: 

Άρθρο 1 
Ίδρυση 

Την ίδρυση της Μονάδας Υποστηρικτική ς και Παρηγο- 
ρικής Αγωγής στην Ογκολογία που θα λειτουργεί ως μο¬ 


νάδα της Ογκολογικής Κλινικής του ΠαθολογικούΤομέα 
στο Τμήμα Ιατρικής της Σχολής Επιστημών Υγείας του 
Πανεπιστημίου Ιωαννίνων και θα εξυπηρετεί κλινικές, 
εκπαιδευτικές/διδακτικές και ερευνητικές ανάγκες στο 
επιστημονικό αντικείμενο της Ογκολογίας. 

Η μονάδα εντάσσεται στην Ογκολογική Κλινική του 
ΠαθολογικούΤομέα. 

Άρθρο 2 

Αποστολή 

Η μονάδα έχει ως αποστολή: 

α)Την βέλτιστη παρηγορική αντιμετώπιση ασθενών με 
καρκίνο και ανθεκτικά συμπτώματα, με την συνδρομή 
νοσηλεύτριας πόνου, αναισθησιολόγου και ιατρών πολ¬ 
λαπλών ειδικοτήτων πέραν του ιατρικού προσωπικού 
της Ογκολογικής Κλινικής. 

β)Την υποστηρικτική αγωγή ασθενών με ενεργό νεο¬ 
πλασία που βιώνουν επιπλοκές της νόσου και των αντι- 
νεοπλασματικών θεραπειών 

γ) Την ανάπτυξη ερευνητικής δραστηριότητας στην 
υποστηρικτική και παρηγορική αγωγή ασθενών με νε¬ 
οπλασίες. 

δ) Την ανάπτυξη εθνικών και διεθνών συνεργασιών σε 
επίπεδο έρευνας και κλινικής πρακτικής. 

Για τα ανωτέρω θα χρησιμοποιηθούν τεχνογνωσία του 
προσωπικού και ίδιοι πόροι. 

Άρθρο 3 

Προσωπικό 

Η μονάδα στελεχώνεται από καθηγητές (μέλη ΔΕΠ) της 
Ογκολογικής Κλινικής του Τμήματος Ιατρικής, που η ειδι¬ 
κότητα τους σχετίζεται με τα γνωστικά αντικείμενα, από 
Πανεπιστημιακούς Υποτρόφους, καθώς και από μέλη 
του λοιπού επιστημονικού, νοσηλευτικού και ιατρικού 
προσωπικού που τοποθετείται στην κλινική με τη διαδι¬ 
κασία του άρθρου 4 παρ. 1 δ του ν. 2083/1992, άρθρο 29 
του ν. 4009/2011, άρθρο 34 του ν. 4115/2013 καθώς και 
από διοικητικό προσωπικό που τοποθετείται σύμφωνα 
με το άρθρο 13 παρ. 3β του ν. 2817/2000. 

Άρθρο 4 

Διοίκηση-Αρμοδιότητες 

Η μονάδα διευθύνεται από τον εκάστοτε διευθυντή 
της Ογκολογικής Κλινικής, ο οποίος είναι καθηγητής 
(μέλος ΔΕΠ) του Τμήματος Ιατρικής και ορίζεται με τη 
διαδικασία του άρθρου 28, παρ. 22 του ν. 2083/1992 
και έχει τις αρμοδιότητες που ορίζονται στο άρθρο 7 
του ν. 1268/1982, επί απουσία του από άλλο μέλος ΔΕΠ 
ή ορισθέντα από αυτόν αντικαταστάτη του. 

Άρθρο 5 

Λειτουργία 

1. Η μονάδα λειτουργεί κατά τις εργάσιμες ημέρες και 
ώρες σύμφωνα με τον Κανονισμό του Πανεπιστημίου και 
σε χώρους της Ογκολογικής Κλινικής καθώς και σε τυχόν 
χώρους παραχωρούνται σε αυτές για την εγκατάσταση 
του εξοπλισμού που είναι αναγκαίος για τη διενέργεια 
των κλινικών και ερευνητικών προγραμμάτων. Στο χώρο 
εγκατάστασης τοποθετούνται πινακίδες με τον τίτλο των 
μονάδων. 

2. Ο διευθυντής της κλινικής ενημερώνεται πριν από 
την διεξαγωγή κάθε εργασίας που γίνεται στη μονάδα, 
στα πλαίσια ερευνητικού προγράμματος ή άλλου έργου, 
που έχει αποφασισθεί από το τμήμα και καθορίζει, μέσα 
στα πλαίσια αποστολής της κλινικής, την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων, τη χρησιμοποίηση οργάνων και 
υλικών που ανήκουν σε αυτή, την παραμονή των εργα¬ 
ζόμενων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεων από βλάβες. 

4. Η χρησιμοποίηση εξοπλισμού της μονάδας επιτρέ¬ 
πεται μόνο στο προσωπικό της κλινικής ή άλλους ερευ¬ 
νητές που έχουν ειδική εκπαίδευση και εξουσιοδότηση. 

5. Με εισήγηση του διευθυντή στα αρμόδια όργανα 
του τμήματος είναι δυνατή η πρόσληψη επιστημόνων 
σε τομείς σχετικούς με τις κλινικές, διδακτικές και ερευ¬ 
νητικές δραστηριότητες των μονάδων σύμφωνα με την 
ισχύουσα νομοθεσία (άρθρα 18 του ν. 1268/1982 και 5 
του π.δ. 407/1980, άρθρο 29 του ν. 4009/2011, άρθρο 
34 του ν. 4115/2013). 

Άρθρο 6 

Έσοδα 

Τα έσοδα των μονάδων προέρχονται από: 

Ι.Την εκτέλεση κλινικών ή μεταφραστικών ερευνη¬ 
τικών προγραμμάτων που πραγματοποιούνται για ίδιο 
λογαριασμό ή λογαριασμό τρίτων. 

2. Τη διάθεση ερευνητικών ή εν γένει επιστημονικών 
προϊόντων 

3. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 και την κείμενη νομοθεσία. 

4. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς, δημόσιες ή ιδιωτικές 
επιχειρήσεις και νομικά ή φυσικά πρόσωπα. 

5. Τις κληρονομιές, τις χορηγίες, τις δωρεές και της 
κληροδοσίες που καταλείπονται στο Πανεπιστήμιο Ιω- 
αννίνων ή στην Ογκολογική Κλινική για τους σκοπούς 
της μονάδας. 

6. Έσοδα από συνέδρια και εκπαιδευτικά/επιμορφω- 
τικά σεμινάρια. 

7. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Με απόφαση του διευθυντή της Ογκολογικής Κλινικής 
μπορεί να τηρούνται βιβλία ή στοιχεία που κρίνονται 
απαραίτητα για τη λειτουργία της μονάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 27 Μαρτίου 2018 

Ο Πρύτανης 

ΓΕΩΡΓΙΟΣ ΚΑΨΑΆΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 4236π.έ/8-1-2018), απόφαση του Πρύτανη του 
Αριστοτέλειου Πανεπιστημίου Θεσσαλονίκης, που αφο¬ 
ρά στην ίδρυση εργαστηρίου με τίτλο «Εργαστήριο 
Θαλάσσιας και Χερσαίας Ζωικής Ποικιλότητας (ΘΧΖΠ)- 
Εθόοΐ'Βΐοΐ'γ οί Μβιίπθ 3πά ΤθΙΎΘ5ΪΙΊθΙ ΑπίιτίθΙ ΘίνθΓ5ίΐγ» 
στο Τομέα Ζωολογίας του Τμήματος Βιολογίας της Σχο¬ 
λής Θετικών Επιστημών του Α.Π.Θ, που δημοσιεύθηκε 
στο ΦΕΚ 105/τ.Β'/23-1 -2018, διορθώνεται: 

Το εσφαλμένο: 

«Έχοντας υπόψη....: 

Α. 3. Τη σύμφωνη γνώμη της Συνέλευσης του Τμήματος 
Βιολογίας της Φιλοσοφικής Σχολής του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
488/19-1-2017)...., 

Β. 7.την επικαιροποίηση της απόφασης αυτής στη 

συνεδρίαση της με αριθμό 2949/19-9-2017.και 

Γ. Άρθρο 1 
Ίδρυση 

Το «Εργαστήριο Θαλάσσιας και Χερσαίας Ζωικής Ποι¬ 
κιλότητας, (ΘΧΖΠ) - ΐ300Γ3ΐ0Γγ Οί Μ3ΙΊΠΘ 3Π0 ΤΘΙΎΘ5ΪΠ3Ι 
ΑπιιπβΙ ΘίνθΓϊίΐγ» εξυπηρετεί τις εκπαιδευτικές και ερευ¬ 
νητικές ανάγκες στα γνωστικά αντικείμενα: 

- Γενικής Ζωολογίας 

- Θαλάσσιας Βιολογίας 

- Ζωογεωγραφίας 

- Ηθολογίας Ζώων 

- Βιοποικιλότητας 

- Συγκριτικής Ανατομίας 

- Ορνιθολογίας - Ερπετολογίας και μελέτης των Θη¬ 
λαστικών. 

Στο ορθό: 

«Έχοντας υπόψη....: 

Α. 3. Τη σύ μφωνη γνώμη της Συνέλευσης του Τ μή ματος 
Βιολογίας της Σχολής Θετικών Επιστημών του Αριστο- 
τελείου Πανεπιστημίου Θεσσαλονίκης (συνεδρίαση με 
αριθμό 488/19-1-2017).... 

Β. 7.την επικαιροποίηση της απόφασης αυτής στη 

συνεδρίαση της με αριθμό 2947/19-9-2017.και 

Γ. Άρθρο 1 
Ίδρυση 

Το «Εργαστήριο Θαλάσσιας και Χερσαίας Ζωικής Ποι¬ 
κιλότητας, (ΘΧΖΠ) - ΐ300Γ3Ϊ0Γγ οί Μβιίπθ 3Π0 ΤθΙΎΘ5ίΠ3ΐ 
ΑπίπτοΙ ΘίνθΓ5ίΐγ» εξυπηρετεί τις εκπαιδευτικές και ερευ¬ 
νητικές ανάγκες στα γνωστικά αντικείμενα: 

- Γενικής Ζωολογίας 

- Θαλάσσιας Βιολογίας 

- Ζωογεωγραφίας 

- Ηθολογίας Ζώων 

- Βιοποικιλότητας 

- Συγκριτικής Ανατομίας 

- Ορνιθολογίας - Ερπετολογίας και μελέτης των Θη¬ 
λαστικών. 

(Από το Αριστοτέλειο 
Πανεπιστήμιο Θεσσαλονίκης) 










16268 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























